Кадыровн цIарах шайн пиар-акцешкахь шоуменашка пайдаэцийтар сацо деза аьлла Нохчийчуьрчу зорбан министро Умаров Джамбулата. Бакъду, дукхачу нахе далур доцург Рамзан Ахматовича шега кхочушдалуш хиларх тоьшалллаш цкъа гайтина а ца Iа. Делахь а, Слепаковн яьржинчу роликехь, хетарехь цунна шена а, масех цуьнга ладугIучунна а бен самукъане хетта йоцу, ма дарра аьлча, цхьа барз сакхташ ду. Цкъа делахь, гоьваьллачу актеро, кеп-кепарчу забарен скейтчийн, байкийн авторо литературан мотт бийцинехь гIоле дара, байташкахь мукъна а. ШолгIа делахь, Оьрсийчоьнан футболан тобанца гIуллакхаш цо сийсаз ма яккхара, ледара а дац.